Εμπεδράδο

Το Εμπεδράδο (ισπαν. Empedrado) είναι μικρή πόλη και δήμος της βόρειας Αργεντινής, στην Επαρχία Κοριέντες. Είναι η πρωτεύουσα του ομώνυμου Νομού ή Διαμερίσματος Εμπεδράδο, του οποίου αποτελεί τη μοναδική πόλη, με πληθυσμό του Δήμου 13.245 κατοίκους και της πόλεως 9.258 κατοίκους, σύμφωνα με την απογραφή του 2010.

Το Εμπεδράδο είναι κτισμένο στην αριστερή όχθη του μεγάλου ποταμού Παρανά, σε υψόμετρο 64 μέτρα πάνω από την επιφάνεια της θάλασσας, 56 χιλιόμετρα νοτίως της επαρχιακής πρωτεύουσας Κοριέντες και 945 χιλιόμετρα βορείως της πρωτεύουσας της χώρας Μπουένος Άιρες. Βρίσκεται σε ειδυλλιακό τοπίο και έχει χαρακτηρισθεί με την επωνυμία «το μαργαριτάρι του Παρανά».

Ο βασικός ενοριακός Ρωμαιοκαθολικός ναός της πόλεως είναι ο Nuestro Señor Hallado.  Υπάρχουν επιπλέον αρκετές κοινότητες Προτεσταντών, διαφορετικών δογμάτων.

Παραπομπές

Εμπεδραδο